Oscar Cantú

**Oscar Cantú** (født 5. desember 1966 i Houston i Texas i USA) er en amerikansk prelat og katolsk biskop av San Jose i California.
## Liv og virke
### Bakgrunn
Oscar Cantú var sønn av  Ramiro og Maria de Jesus Cantú, begge fra en liten landsby nær Monterrey i Mexico. Han var den femte av deres åtte barn.

Han gikk på*Holy Name Catholic School* og *St. Thomas High School* i Houston og tok eksamener fra University of Dallas. Han fikk *Master of Divinity* og *Master of Theological Studies* fra  University of St. Thomas i Houston. Cantú gikk så Det pavelige universitet Gregoriana i Roma fra 1998 til 2002,og tok lisentiate i teologi og dogmatisk teologi.

### Prest
Oscar Cantú ble ordinert til diakon den 6. november 1993 av hjelpebiskopen av Galveston-Houston, James Anthony Tamayo. Han ble presteviet den 21. mai 1994 av erkebiskopen av Galveston-Houston, Joseph Anthony Fiorenza.
### Hjelpebiskop i San Antonio
Den 10. april 2008 utnevnte pave Benedikt XVI ham til titulærbiskop av *Dardanus* og hjelpebiskop i San Antonio. Erkebiskopen av San Antonio, José Horacio Gómez, ordinerte ham til biskop den 2. juni samme år; medkonsekratorer var hjelpebiskopen i Galveston-Houston, Joe Steve Vásquez, og den emeriterte erkebiskop av Galveston-Houston, Joseph Anthony Fiorenza. 

Fra 26. mai til 14. oktober 2010 var Oscar Cantú også apostolisk administrator i San Antonio.
### Biskop av Las Cruces
Den 10. januar 2013 utnevnte Benedikt XVI ham til biskop av Las Cruces; Han ble innsatt i embedet den 24. februar samme år.

Han var medlem i flere kommisjoner i USAs konferanse for katolske biskoper. Han ledet *Kommisjonen for internasjonal rettferdighet og fred* fra 2015 til 2017. I den rollen besøkte han kirker i noen av de mest urolige områdene i Midtøsten, Afrika, Latin-Amerika og Asia for å representere de amerikanske biskopene i å vise solidaritet med kirkens lokalbefolkning slik som dem i Sør-Sudan og Den demokratiske republikk Kongo som var under sterkt press. Han besøkte Irak og Cuba to ganger.I Midtøsten har besøkte han Gaza, Jerusalem, Israel og Vestbredden og var forkjemper for tostatsløsningen, den katolske kirkes mangeårige posisjon. Han talte i De forente nasjoner og i London til forsvar for Kirkens lære i opposisjon til spredning av atomvåpen. Han ba om religionsfrihet i Midtøsten, Indonesia, Malaysia og India.

I 2015 besøkte han Japan for seremonier som markerte 70-årsminnene for atombombene over Hiroshima og Nagasaki.[6] Han var en av to delegater som ble valgt av bispekonferansen til å representere den ved pave Frans' besøk til Mexico i februar 2016.

### Koadjutorbiskop av San Jose i California
Pave Frans utnevnte ham til koadjutorbiskop av San Jose i California den 11. juli 2018.

### Biskop av San Jose i California
Da Patrick Joseph McGrath trakk seg tilbake den 1. mai 2019, etterfulgte han ham som biskop av San Jose i California.

Cantú var en kritiker av USAs president Donald Trump: *«Trump har for vane å si avskyelige ting fordi det innbringer applaus, og  uten å tenke på konsekvenser eller detaljer.»*

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Pio Laghi (1922–2009) *1969
* Erkebiskop Charles Joseph Chaput, O.F.M. Cap. (1944- ) *1988
* Erkebiskop José Horacio Gómez Velasco (1951- ) *2001
* Biskop *Oscar Cantú* (1966–) *1994

## Referanser